விசாரணை (புதினம்)

**விசாரணை**  (*The Trial*, இடாய்ச்சு: *Der Prozess* ) என்பது 1914 மற்றும் 1915 ஆம் ஆண்டுகளில் பிரான்ஸ் காஃப்காவால் எழுதப்பட்டு, அவர் இறந்த பிறகு 1925 ஏப்ரல் 26 அன்று வெளியான ஒரு இடாய்ச்சு மொழிப் புதினம் ஆகும். இது அவரது மிகச்சிறந்த படைப்புகளில் ஒன்றாகும். இது ஜோசப் கே. என்ற மனிதனின் கதையைச் சொல்கிறது. அவன் நெருங்க முடியாத ஒரு அதிகார அமைப்பால் கைது செய்யப்பட்டு விசாரிக்கப்படுகிறான். அவன் மீது சுமத்தப்பட்ட குற்றத்தின் தன்மை அவனுக்கோ அல்லது வாசகர்களுக்கோ தெரிவிக்கப்படுவதில்லை. பியோதர் தஸ்தயெவ்ஸ்கியின் *[[குற்றமும்  தண்டனையும்]]* மற்றும் *தி பிரதர்ஸ் கரமசோவ்* ஆகிய புதினங்களால் பெரிதும் ஈர்க்கப்பட்ட காஃப்கா, தஸ்தாயெவ்ஸ்கியை தன் இரத்த உறவினர் என்று அழைக்கும் அளவுக்குச் சென்றார்.  காஃப்காவின் மற்ற இரண்டு புதினங்களான *தி கேஸில்,* *அமெரிக்கா* போலவே, *தி டிரையல்* கதையும் முடிக்கப்படவில்லை, இருப்பினும் கதையை வேண்டுமென்றே திடீரென முடிவுக்குக் கொண்டுவரும் ஒரு அத்தியாயம் இதில் அடங்கும்.

1924-ல் காஃப்காவின் மரணத்திற்குப் பிறகு, அவரது நண்பரும் இலக்கியச் சொத்துக்களின் நிருவாகியுமான மேக்ஸ் பிராட், வெர்லாக் டி ஷ்மிட் பதிப்பகத்தால் வெளியிடுவதற்காக இந்தப் படைப்பைத் தொகுத்தார். மூலக் கையெழுத்துப் பிரதி ஜெர்மனியில் உள்ள மார்பாக் ஆம் நெக்கார் நகரில் உள்ள நவீன இலக்கிய அருங்காட்சியகத்தில் பாதுகாக்கப்பட்டு வருகிறது. வில்லா மற்றும் எட்வின் முயர் ஆகியோரால் செய்யப்பட்ட முதல் ஆங்கில மொழி மொழிபெயர்ப்பு 1937 இல் வெளியிடப்பட்டது.  1999 ஆம் ஆண்டில், இந்தப் புத்தகம் 'லெ மாண்ட்' பத்திரிகையின் நூற்றாண்டின் 100 சிறந்த புத்தகங்கள் பட்டியலிலும், இருபதாம் நூற்றாண்டின் சிறந்த ஜெர்மன் புதினங்களில் இரண்டாம் இடத்திலும் இடம்பெற்றது.

## வளர்ச்சி
காஃப்கா 'தி டிரயல்' புதினத்தின் முதல் சொற்றொடரை 1914 ஆகத்து மாதத்தில் எழுதினார். மேலும் 1915 ஆம் ஆண்டு முழுவதும் இந்த புதினப் பணியில் ஈடுபட்டார். முதலாம் உலகப் போர் வெடித்த போது, காஃப்காவிற்கு இது வழக்கத்திற்கு மாறாக ஆக்கத்திறன் கொண்ட காலகட்டமாக இருந்தது; அந்தப் போர், ஒரு காப்பீட்டு முகவராக இருந்த இவரது அன்றாடப் பணிகளின் அழுத்தங்களை கணிசமாக அதிகரித்திருந்தது. 

புதினத்தின் தொடக்க மற்றும் முடிவுப் பகுதிகளை எழுதத் தொடங்கிய காஃப்கா, இடைப்பட்ட காட்சிகளை ஒரே நேரத்தில் பல குறிப்பேடுகளைப் பயன்படுத்தி, ஒழுங்கற்ற முறையில் எழுதினார். தனது சொந்தப் படைப்புகளை அழிக்கும் காஃப்காவின் பழக்கத்தை அறிந்திருந்த அவரது நண்பர் மேக்ஸ் பிராட், இறுதியில் அந்த கையெழுத்துப் பிரதியை பாதுகாப்பிற்காக எடுத்துக்கொண்டார். அது குறிப்பேடுகளிலிருந்து கிழிக்கப்பட்ட 161 தனித்தனிப் பக்கங்களைக் கொண்டிருந்தது, அவற்றை காஃப்கா அத்தியாயங்களாகக் கட்டி வைத்திருந்தார். அத்தியாயங்களின் வரிசைமுறை பிராட்கிற்குத் தெளிவுபடுத்தப்படவில்லை; எந்தப் பகுதிகள் முழுமையானவை, எவை முடிக்கப்படாதவை என்பதும் அவரிடம் கூறப்படவில்லை. 1924-இல் காஃப்காவின் மரணத்திற்குப் பிறகு, பிராட் இந்தப் படைப்பைத் திருத்தி, தன்னால் இயன்றவரை ஒரு புதினமாகத் தொகுத்தார். பிற்கால அறிஞர்களால் மேலும் அந்தப் பதிப்புப் பணிகள் செய்யப்பட்டுள்ளன, ஆனால் 'விசாரணை' குறித்த காஃப்காவின் இறுதிப் பார்வை அறியப்படாமலேயே உள்ளது. 

## கதைச் சுருக்கம்
thumb|அட்டைப்படம், 1925
யாருக்கும் எவ்வித தீமை செய்யாமல், சுற்றி நடப்பவற்றைக் கண்டுகொள்ளாமல் முடிந்தமட்டும் சுதந்திரமாக வாழும் சராசரி மனிதன் யோசப். க. அவனே இக்கதையின் நாயகர். அவர் ஒரு வங்கியில் தலைமை எழுத்தராக பணியாற்றிவருகிறார். தனது முப்பதாவது பிறந்தநாளின் காலையில் திடீரென்று அடையாளம் தெரியாத ஒரு முகமையைச் சேர்ந்த இரண்டு முகவர்களால் எதிர்பாராத விதமாக ஒரு குறிப்பிடப்படாத குற்றத்திற்காக கைது செய்யப்படுகிறார். யோசப் சிறையில் அடைக்கப்படவில்லை, ஆனால் தனது தொழிலைச் செய்ய சுதந்திரமாக விடப்படுகிறார். யோசப் வரும் ஞாயிற்றுக்கிழமை நீதிமன்ற முகவரியில் ஆஜராகுமாறு அழைக்கப்படுகிறார். மருமமான நீதிமன்றத்தில், மருமமான முறையில், என்ன குற்றம் என்று தெரியாமலேயே விசாரணை நடக்கிறது. துவக்கத்தில் யோசப் இந்த விசாரணையை பொறுட்படுத்தாமல் இருக்க முயல்கிறார். அறிந்தவர்கள், அறியாதவர்கள் என பலரும் இவருக்கு உதவி என்ற பெயரில் வந்து அச்சுறுத்துகின்றனர். முடிவில் யோசப் விசாரணையை எதிர்கொள்ள தயாராகிறார். அதன்போறகு மேலிடத்து உத்தரவு என்ற பெயரில் இரு காவலர்கள் யோசபின் உயிரைப் பறிக்கின்றனர். அந்நிகழ்வின்போது எவ்வித எதிர்ப்புமின்றி வேடிக்கை பாரத்தபடி யோசப் தன் உயிரை இழக்கிறார்.
    
## குறிப்புகள்

## மேற்கோள்கள்

## வெளி இணைப்புகள்

* ''Der Prozeß'', original text in German

பகுப்பு:1925
பகுப்பு:இடாய்ச்சு மொழி வார்த்தைகளைக் கொண்ட கட்டுரைகள்
பகுப்பு:இடாய்ச்சு நூல்கள்